Μεγάλο Θέατρο (Βαρσοβία)

Το Μεγάλο Θέατρο στη Βαρσοβία (), γνωστό πλήρως ως Μεγάλο Θέατρο-Εθνική Όπερα, είναι συγκρότημα θεάτρου και όπερας, το οποίο βρίσκεται στην ιστορική Πλατεία Θεάτρου στην κεντρική Βαρσοβία της Πολωνίας. Το Μεγάλο Θέατρο της Βαρσοβίας φιλοξενεί το Πολωνικό Εθνικό Μπαλέτο και είναι ένας από τους μεγαλύτερους θεατρικούς χώρους στον κόσμο, με χωρητικότητα άνω των 2.000 θέσεων.

Το Μεγάλο Θέατρο της Βαρσοβίας εγκαινιάστηκε στις 24 Φεβρουαρίου 1833 με την παραγωγή του Τζοακίνο Ροσσίνι Ο Κουρέας της Σεβίλλης. Μετά τον βομβαρδισμό του κτιρίου και την σχεδόν ολοκληρωτική καταστροφή του στον Β΄ Παγκόσμιο Πόλεμο, ξαναχτίστηκε και άνοιξε ξανά στις 19 Νοεμβρίου 1965, αφού ήταν κλειστό για περισσότερα από 20 χρόνια. Το αρχικό κτίριο σχεδιάστηκε σε νεοκλασικό στιλ από τους αρχιτέκτονες Αντόνιο Κοράτσι και Κρίστιαν Πιοτρ Άιγκνερ, και αργότερα αναστηλώθηκε από τον Μπόχνταν Πνιέφσκι.

Ιστορία

Εγκαταστάσεις 
Η Εθνική Όπερα διαθέτει δύο αμφιθέατρα και ένα μουσείο:

 Η Αίθουσα Στανίσουαφ Μονιούσκο, με 1.841 θέσεις, είναι ο κύριος χώρος για παραστάσεις όπερας, μπαλέτου και θεάτρου, που διαρκούν ετησίως από τον Σεπτέμβριο έως τον Ιούνιο/Ιούλιο.
 Το Αμφιθέατρο Έμιλ Μουινάρσκι, 248 θέσεων.
 Το Μουσείο Θεάτρου, που στεγάζεται σε πρώην αίθουσες χορού στον κεντρικό όροφο, είναι το μοναδικό μουσείο θεάτρου της χώρας.

Μπροστά από το κτίριο στέκονται δύο αγάλματα του Βόιτσεχ Μπογκουσουάφσκι, του πατέρα του Πολωνικού Εθνικού Θεάτρου και του Στανίσουαφ Μονιούσκο, του πατέρα της Εθνικής Όπερας της Πολωνίας.

Παραπομπές

Εξωτερικοί σύνδεσμοι 

 
 Πολωνική Εθνική Όπερα στο Google Cultural Institute

Θέατρα στη Βαρσοβία
Αξιοθέατα στη Βαρσοβία